

**РЕПУБЛИКА СРПСКА**

МИНИСТАРСТВО ПОЉОПРИВРЕДЕ, ШУМАРСТВА И ВОДОПРИВРЕДЕ

**АГЕНЦИЈА ЗА АГРАРНА ПЛАЋАЊА**

Трг Републике Српске 1, Бања Лука, тел: 051/338-549, факс: 051/338-422,
**Web adresa:** <http://www.vladars.net/sr-SP-Cyrl/Vlada/agencije/aap/Pages/default.aspx>,
**E-mail:** aaprs.info@mps.vladars.net

 На основу члана 2. став 2. Правилника о условима и начину остваривања новчаних подстицаја за капиталне инвестиције у пољопривредној производњи у 2023. години ( ,,Службени гласник Републике Српске" брoj: 20/23 ), расписује се

**ЈАВНИ ПОЗИВ**

**ЗА ПОДНОШЕЊЕ ПРИЈАВА ЗА ОДОБРАВАЊЕ НОВЧАНИХ ПОДСТИЦАЈА ЗА КАПИТАЛНЕ ИНВЕСТИЦИЈЕ У 2023. ГОДИНИ**

**Предмет јавног позива**

Члан 1.

 У складу са чланом 2. став 2. Правилника о условима и начину остваривања новчаних подстицаја за капиталне инвестиције у пољопривредној производњи у 2023. години (,,Службени гласник Републике Српске" брoj: 20/23), у даљем тексту: Правилник), Министарство пољопривреде, шумарства и водопривреде, Агенција за аграрна плаћања ( у даљем тексту: Агенција), расписује јавни позив за подношење пријава за додјелу новчаних подстицаја за капиталне инвестиције у пољопривредној производњи у 2023. години (у даљем тексту: јавни позив).

Јавни позив је отворен 30 дана од дана објављивања и обавезно садржи: предмет јавног позива, лица која могу бити учесници јавног позива, услове које је корисник средстава обавезан испунити, висину средстава која се додјељују, потребну документацију, рок за достављање пријава, поступ­ак за додјелу средстава и обавезе корисника након добијања средстава.

**Врсте капиталних инвестиција**

Члан 2.

(1) Право на подстицајна средства за капиталне инвестиције у пољопривредној производњи корисници остварују за:

1) инвестиције у пољопривредну механизацију (комбајне, тракторе, тракторске кабине, мотокултиваторе са прикључцима и остале пољопривредне прикључке и уређаје, укључујући дронове за заштиту биља, тракторске навигације и ауто-пилоте),

2) инвестиције у сто­чар­ску производњу (изградња објеката, набавка основног стада код говеда, свиња, оваца и коза, опрема за говедарске, свињарске, овчарске, козарске и живинарске фарме и опрема за пчеларство),

3) инвестиције у биљну производњу (изградња пла­сте­ни­ка, подизање вишегодишњих за­са­да, набавка и подизање противградних мрежа и бокс-палета, набавка опреме за наводњавање и инвестиције у органској производњи),

4) инвестиције за прераду пољопривредних производа (набавка опреме за сортирање, паковање и прераду производа на газдинству, набавка технолошке опреме и опреме за хладњаче, те изградња нових објеката за складиштење и прераду пољопривредних производа),

5) инвестиције у адаптацију, изградњу и опремање рибогојилишта.

(2) Право на остваривање подстицаја по Правилнику имају корисници подстицаја који су извршили улагања од 1. јануара 2023. године, а за улагања у подизање воћних засада и винограда за садњу извршену у јесен претходне године, односно прољеће или љето текуће године (обрачунски период).

**Висина новчаних подстицаја**

Члан 3.

(1) Резервација средстава подстицаја за капиталне инвестиције из члана 4. Правилника остварују се на основу:

1) достављене пријаве на јавни позив, сачињене на Обрасцу 1, који се налази у Прилогу Правилника и чини његов саставни дио,

2) документације прописане Правилником.

(2) Исплата новчаних средстава за подстицаје из члана 4. Правилника остварујe се на основу захтјева за исплату, сачињеног на Обрасцу 2, који се налази у Прилогу Правилника, а након инвестирања и комисијског прегледа на терену.

(3) Рок за реализацију инвестиције и достављање захтјева за исплату средстава је најкасније до 30. септембра текуће године.

(4) Подстицајна средства из члана 4. Правилника одобравају се у износу од 40% од укупне вриједности прихватљивих трошкова инвестиције за комерцијална пољопривредна газдинства, односно у износу од 20% за некомерцијална пољопривредна газдинства.

(5) Изузетно од става 4. овог члана, износ новчаних средстава подстицаја одобрава се у износу од 50% од укупне вриједности прихватљивих трошкова инвестиције за комерцијална пољопривредна газдинства, односно у износу од 25% за некомерцијална пољопривредна газдинства уколико је:

1) корисник подстицаја пољопривредно газдинство које се налази на или изнад 600 м. н. в., а за које је уз захтјев за резервацију средстава достављена изјава сачињена на **Обрасцу 4**. из Прилога Правилника,

2) носилац пољопривредног газдинства млађи од 40 година или жена, који су регистровани у РПГ-у закључно са 31. децембром 2022. године или имају датум оснивања у текућој години,

3) пољопривредно газдинство сертификовано за органску производњу,

4) предмет набавке пољопривредна механизација, која је произведена у Републици Српској.

(6) Подстицајна средства за намјену из члана 4. Правилника обрачунавају се у складу са ст. 4. и 5. овог члана, која по једном основу, тј. по једном члану Правилника не могу бити већа од:

1) 50.000 КМ за некомерцијална пољопривредна газдинства,

2) 100.000 КМ за комерцијална пољопривредна газдинства,

3) 200.000 КМ за правна лица и самосталне предузетнике.

(7) Корисници који остваре право на подстицајна средства за инвестиције у органској производњи не могу за исту врсту улагања остварити право на подстицајна средства по другом основу, у складу са одредбама Правилника.

(8) Жене носиоци газдинстава које остваре право на подстицајна средства за економско оснаживање жена у руралном подручју на основу Правилника о условима и начину остваривања новчаних подстицаја за развој пољопривреде и села („Службени гласник Републике Српске“, број 11/23) не могу остварити право у складу са ставом 5. овог члана.

(9) Обрачун подстицајних средстава врши се на основу поређења података из захтјева и документације у прилогу са подацима уписним у РПГ и РК и подацима добијеним увидом на лицу мјеста или путем апликације Етфарм (@FARM).

**Лица која имају право на новчане подстицаје**

Члан 4.

(1) Право на новчане подстицаје за капиталне инвестиције у пољопривредној производњи могу да остваре физичка лица, предузетници и правна лица (у даљем тексту: корисник подстицаја) са пребивалиштем, односно сједиштем у Републици Српској, којa обављају пољопривредну производњу на територији Републике Српске и која су уписана у Регистар пољопривредних газдинстава (у даљем тексту: РПГ) као комерцијална или као некомерцијална газдинства, као и други субјекти у складу са чланом 26. Закона о пољопривреди, који су уписани у Регистар корисника подстицајних средстава.

**Лица која немају право на новчане подстицаје**

Члан 5.

(1) Право на подстицајна средства, у складу са Правилником, не могу остварити корисници подстицаја:

1) који имају пасиван статус, у складу са чланом 17. Уредбе о упису у РПГ и Регистар корисника подстицајних средстава,

2) који утренутку затварања јавног позива нису у РПГ-у извршили редовно годишње ажурирање података (пријаву података о начину коришћења земљишта и тренутном стању сточног фонда),

3) породична пољопривредна газдинства чији носилац није пријавио Пореској управи Републике Српске обавезу доприноса за 2022. годину, а у складу са прописима о доприносима,

4) који нису измирили обавезе по основу накнаде за противградну заштиту за 2022. годину, а у складу са прописима о противградној заштити,

5) који у захтјеву за подстицајна средства за било коју подстицајну мјеру прописану Правилником или Правилником о условима и начину остваривања новчаних подстицаја за развој пољопривреде и села дају неистините податке,

6) пољопривредне задруге са негативним задружним ревизорским извјештајем и које нису поступиле по мјерама и препорукама задружног ревизора утврђеним у ревизорском извјештају.

(2) Податке из става 1. т. 3) и 4) овог члана Агенција прибавља по службеној дужности.

**Потребна документација као доказ о инвестираним средствима**

Члан 6.

(1) Документација (овјерена копија или оригинали) која се прилаже као доказ о инвестираним средствима је:

 1) уговор о извођењу радова са привременом или окончаном ситуацијом са спецификацијом извршених радова и доказ о уплати путем трансакционог рачуна (извод) за пословне субјекте и за физичка лица, или

2) потписана и овјерена велепродајна фактура на којој је назначено име подносиоца захтјева, уз назначен ЈИБ и доказ о уплати путем трансакционог рачуна (извод) за пословне субјекте и физичка лица, или

3) малопродајни фискални рачун, уз потписану и овјерену фактуру која гласи на име подносиоца захтјева, тако да се фактура односи само на један фискални рачун, уз назначен ЈИБ за пословне субјекте и доказ о уплати у складу са обавезним пословањем путем жиро рачуна (извод), а за физичка лица доказ о уплати на жиро рачун добављача (извод) за све рачуне од 30.000 КМ и веће.

(2) За набавке извршене у иностранству, уз доказе о инвестираним средствима из става 1. овог члана, корисник подстицаја доставља и доказ о уплати на жиро рачун добављача (извод или SWIFT), односно извођача, са пратећом царинском документацијом.

(3) Као предмет обрачуна новчаних подстицаја не узима се у обзир ставка на рачунима која није предмет подстицаја.

(4) Доказ о броју запослених лица за пословне субјекте је потврда Пореске управе о броју запослених лица, коју корисници достављају уз захтјев за резервацију средстава.

(5) Сви рачуни и докази о уплати треба да се односе на обрачунски период, односно закључно са истеком рока за инвестицију и подношења захтјева за исплату средстава.

**Неприхватљиви трошкови**

Члан 7.

Трошкови настали на основу инвестиционих улагања који нису прихватљиви као основ за обрачун средстава подстицаја су:

1) куповина грађевинског земљишта и постојећих зграда и објеката,

2) набавка коришћене опреме, коришћеног грађевинског материјала и половне пољопривредне механизације,

3) реконструкција и адаптација објеката или постојеће опреме,

4) трошкови плата и накнада за запослене, укључујући трошкове одржавања опреме и закупа земљишта или простора,

5) банкарски трошкови, трошкови гаранција и слични трошкови,

6) трошкови конверзије, трошкови курсних разлика и накнада,

7) трошкови пословања (административне таксе, трошкови изнајмљивања опреме, машина и простора, плате запослених на пословима управљања, праћења и надзора),

8) трошкови за исплату услуга архитеката, инжењера и савјетника, израде студија изводљивости и економске оправданости, трошкови набавке патената и лиценци за припрему,

9) трошкови уређења парцела насталих прије припремних грађевинских радова на изградњи објекта и вишегодишњих засада (уклањање стабала, шибља, пањева, равнање терена и друго),

10) трошкови транспорта и карантина,

11) плаћање у натури и путем компензације,

12) издаци који су настали због комуналних накнада и доприноса,

13) набавке извршене лизингом,

14) набавке извршене на основу донација и поклона.

**1.ИНВЕСТИЦИЈЕ У НОВУ ПОЉОПРИВРЕДНУ МЕХАНИЗАЦИЈУ**

**1.1 Под­сти­цај­на сред­ства за на­бав­ку комбајна и трактора**

Члан 8.

(1) Подстицајна средства за набавку нове пољопривредне механизације одобравају се корисницима подстицаја који у обрачунском периоду изврше набавку сљедеће врсте механизације:

1) комбајна и

2) трактора.

(2) Предмет подстицаја из става 1. овог члана не могу бити квадови, трактор косачице и други мотори на четири точка.

(3) Корисник подстицаја може остварити право на подстицајна средства за куповину највише једног комбајна или једног трактора.

(4) Право на подстицајна средства из става 1. овог члана имају корисници подстицаја који имају:

1) десет и више хектара, обрадивог пољопривредног земљишта уписаног у РПГ за набавку комбајна,

2) два и више хектара обрадивог пољопривредног земљишта уписаног у РПГ за тракторе јачине до 60 kW,

3) десет и више хектара обрадивог пољопривредног земљишта уписаног у РПГ за тракторе јачине од 60,1 kW до 100 kW,

4) 20 и више хектара обрадивог пољопривредног земљишта уписаног у РПГ за тракторе јачине преко 100 kW.

(5) Право на резервацију подстицајних средстава за улагања из става 1. овог члана остварује се на основу поднесене пријаве на јавни позив, на Обрасцу 1. из Прилога Правилника, уз коју се прилажу предрачуни или рачуни за набавку механизације из става 1. овог члана, на којима је обавезно назначена снага трактора (kW).

(6) Право на исплату подстицајних средстава за набавку пољопривредне механизације из става 1. овог члана остварују корисници који су остварили право на резервацију подстицајних средстава, а на основу поднесеног захтјева за исплату, сачињеног на Обрасцу 2. из Прилога Правилника, уз који прилажу:

1) рачуне у складу са чланом 6. Правилника,

2) овјерену копију саобраћајне дозволе,

3) овјерену изјаву корисника подстицаја, сачињену на Обрасцу 3. из Прилога Правилника, да пољопривредну механизацију не­ће оту­ђи­ти у пе­ри­о­ду од три године.

**1.2 Под­сти­цај­на сред­ства за на­бав­ку тракторских прикључака, уређаја и мотокултиватора**

Члан 9.

(1) Подстицајна средства за набавку нове пољопривредне механизације одобравају се корисницима подстицаја који у обрачунском периоду изврше набавку сљедеће механизације:

1) мотокултиватор са прикључцима,

 2) тракторски прикључци и пољопривредни уређаји изузев трактор косачицe, тракторске кабине и дронови за заштиту биља, тракторске навигације и ауто-пилоте, минималног улагања 1.000 КМ по једном прикључку или уређају.

(2) Корисник подстицаја може остварити право на подстицајна средства за куповину највише три тракторска прикључка или уређаја у току обрачунског периода, или једног мотокултиватора са прикључцима и једног тракторског прикључка илиуређаја у току обрачунског периода.

(3) Право на подстицајна средства из става 1. овог члана имају корисници подстицаја који имају:

1) минимално 0,5 хектара обрадивог пољопривредног земљишта уписаног у РПГ за набавку из става 1. тачка 1) овог члана,

2) минимално 1 хектар обрадивог пољопривредног земљишта уписаног у РПГ за набавку из става 1. тачка 2) овог члана.

(4) Право на резервацију подстицајних средстава за улагања из става 1. овог члана остварује се на основу поднесене пријаве на јавни позив, на Обрасцу 1. из Прилога Правилника, уз коју се прилажу предрачуни или рачуни за набавку механизације из става 1. овог члана,

(5) Право на исплату подстицајних средстава за набавку пољопривредне механизације из става 1. овог члана остварују корисници који су остварили право на резервацију подстицајних средстава, а на основу поднесеног захтјева за исплату, сачињеног на Обрасцу 2. из Прилога Правилника, уз који прилажу:

1) рачуне, у складу са чланом 6. Правилника,

2) овјерену копију саобраћајне дозволе за пољопривредне машине које подлијежу регистрацији,

3) овјерену изјаву корисника подстицаја, сачињену на Обрасцу 3. из Прилога овог правилника, да пољопривредну механизацију не­ће оту­ђи­ти у пе­ри­о­ду од три године.

**2.ИНВЕСТИЦИЈЕ У СТОЧАРСКУ ПРОИЗВОДЊУ**

**2.1. Под­сти­цај­на сред­ства за набавку опреме у сточарској производњи**

Члан 10.

(1) Подстицајна средства за набавку опреме у сточарској производњи одобравају се корисницима подстицаја који се баве сточарском производњом и који у обрачунском периоду изврше улагања у набавку опреме за:

1) говедарске фарме:

1. лежишта, појилице, термопојилице, вентилација, музилице, системи за мужу, лактофризи, скрепери и сепаратори, боксови за телад (појединачни и групни), миксерице и пумпе за изђубравање, сточне ваге, мјешаоне сточне хране, електрични пастири, дигитална опрема за праћење репродуктивних особина и понашања јединки и системе који служе за праћење производности и даљинску контролу кретања (мониторинг системи за праћење са болусима, педометри, чипови са ГИС позиционирањем, огрлице, мјерачи количине млијека у измузишту и слично) и гумени подови, дезобаријере и манипулативне ограде у оквиру објекта и самоходни утоваривачи, миксери и телехендери,

2. музни роботи,

2) свињарске фарме: боксови за прасење, чекалишта, решеткасти подови, гријне плоче, боксови за прасад, боксови за тов свиња (са хранилицом), хранилице, појилице, сточне ваге, мјешаоне сточне хране, линије за храњење и вентилација и самоходни утоваривачи и телехендери,

3) овчарске и козарске фарме: појилице, термопојилице, електрични пастири, хранилице, музилице, системи за мужу и лактофризи,

4) живинарске фарме:

1. хранилице, линије за храњење, појилице, линија напајања, електрични пастири, стациониране и покретне ваге, подови, мјешаоне сточне хране, системи за рекуперацију, размјену топлоте и климатизацију објеката, кавези, опрема за инкубирање – лежење једнодневних пилића, системи и аутоматска гнијезда за сакупљање јаја, опрема за прање и дезинфекцију фарми, резервно напајање за електричну енергију са аутоматском регулацијом активације и самоходни утоваривачи и телехендери,

2. машина за утовар пилића,

5) пчеларство: кошнице, сатне основе произведене од пчелињег воска, центрифуге, електрични отклапач саћа, каде за отклапање саћа, електричне пумпе и пунилице за мед, прохромска амбалажа за мед, топионици за восак, електрични декристализатор, аутоматски сто за паковање меда, сушара за полен, пчеларске ваге за мјерење кошница, дупликатор са хомогенизатором, млин за шећер, мјешач за погаче, филтер за мед, погон за израду погача, линија за производњу сатних основа и покретне платформе.

(2) Право на коришћење подстицајних средстава из става 1. овог члана остварује корисник подстицаја који:

1) има уписана грла у РПГ,

2) има објекат за смјештај животиња, осим за намјене из става 1. тачка 5) овог члана.

(3) Право на резервацију подстицајних средстава за улагања из става 1. овог члана остварује се на основу поднесене пријаве на јавни позив, на Обрасцу 1. из Прилога овог правилника, уз коју се прилажу предрачуни или рачуни за набавку опреме из става 1. овог члана.

(4) Право на исплату подстицајних средстава из става 1. овог члана остварују корисници који су остварили право на резервацију подстицајних средстава, а на основу поднесеног захтјева за исплату, сачињеног на Обрасцу 2. из Прилога Правилника, уз који прилажу сљедећу документацију:

1) рачуне, у складу са чланом 6. Правилника, као доказ о инвестираним средствима,

2) овјерену изјаву корисника подстицаја, сачињену на Обрасцу 3. из Прилога Правилника, којом гарантује да уређај или опрему неће отуђити у периоду од најмање три године.

**2.2.Подстицајна средства за изградњу нових објеката у сточарству**

Члан 11.

1. Подстицајна средства за изградњу нових објеката у сточарству одобравају се корисницима подстицаја који се баве пољопривредном производњом и који у обрачунском периоду изврше улагања у износу од минимално 10.000 КМ за сљедеће намјене:

1) објекат за музне краве смјештајног капацитета за најмање десетмузних грла, укључујући објекат за мужу и лактофризе, те објекат за десет грла у систему крава–теле и објекте за десет грла за тов и одгој приплодног подмлатка,

2) објекат за овце и козе смјештајног капацитета за најмање 50 грла,

3) објекат за товне свиње смјештајног капацитета за најмање 50 грла и приплодне свиње смјештајног капацитета за најмање 20 грла,

4) објекат за тов јунади смјештајног капацитета за најмање десет грла**,**

5) објекат за живинарску производњу смјештајног капацитета за најмање 5.000 кљунова,

6) лагуне за стајњак.

(2) Право на резервацију подстицајних средстава за улагања из става 1. овог члана остварује се на основу поднесене пријаве на јавни позив, на Обрасцу 1. из Прилога Правилника, уз коју се прилажу:

1) копија грађевинске дозволе или употребне дозволе, не старије од три године, односно копија захтјева за добијање грађевинске дозволе,

2) предрачуни или рачуни као доказ о инвестираним средствима за набавку материјала, опреме или о извршеним услугама за улагања из става 1. овог члана,

3) програм изградње нових објекта, сачињен на Обрасцу 5, који се налази у Прилогу Правилника,

4) овјерену изјаву корисника подстицаја, сачињену на Обрасцу 3. из Прилога Правилника, којом гарантује да објекат неће отуђити у периоду од најмање три године.

(3) Корисници који су уз пријаву из става 2. овог члана доставили копију захтјева за добијање грађевинске дозволе, дужни су да доставе грађевинску дозволу најкасније уз захтјев за исплату средстава.

(4) Право првенства на резервацију подстицајних средстава имају корисници који су уз пријаву на јавни позив приложили грађевинску или употребну дозволу, као и корисници који нису остварили право по овом основу у претходној години.

(5) Право на исплату подстицајних средстава остварују корисници који су остварили право на резервацију подстицајних средстава, а на основу поднесеног захтјева за исплату, сачињеног на Обрасцу 2. из Прилога Правилника, уз који прилажу рачуне у складу са чланом 6. Правилника.

**2.3. Подстицајна стредства за набавку основног стада**

Члан 12.

(1) Подстицајна средства за набавку основног стада одобравају се корисницима који набаве:

1) минимално пет, а максимално 100 квалитетно-приплодних музних грла (јуница) и формирају основно стадо од најмање десет грла,

2) минимално пет, а максимално 50 квалитетно-приплодних грла стеоних јуница и бикова товних раса (абердин ангус, салерс, лимузин, товни сименталац, шароле) и формирају основно стадо у систему крава–теле од најмање десет грла,

3) минимално пет, а максимално 200 квалитетно-приплодних назимица и нерастова и формирају основно стадо од најмање десет грла,

4) минимално пет, а максимално 100 квалитетно-приплодних грла оваца и овнова и 50 квалитетно-приплодних грла коза и јарчева и формирају основно стадо од најмање 50 грла за овце и 30 грла за козе.

(2) Право на резервацију подстицајних средстава за улагања из става 1. овог члана остварује се на основу поднесене пријаве на јавни позив, на Обрасцу 1. из Прилога Правилника, уз коју се прилажу рачуни или предрачуни као доказ о инвестираним средствима за улагања из става 1. овог члана,

(3) Право на исплату подстицајних средстава из става 1. овог члана остварују корисници који су остварили право на резервацију подстицајних средстава, а на основу поднесеног захтјева за исплату, сачињеног на Обрасцу 2. из Прилога Правилника, уз који прилажу:

1) рачуне, у складу са чланом 6. Правилника, као доказ о инвестираним средствима,

2) овјерену изјаву корисника подстицаја да набављена грла неће отуђити у периоду од три године, сачињену на Обрасцу 3. из Прилога Правилника,

3) педигре.

**3. ИНВЕСТИЦИЈЕ У БИЉНУ ПРОИЗВОДЊУ**

**3.1. Под­сти­цај­на сред­ства за инвестиције у изградњу пластеника и набавку опреме за пластенике**

Члан 13.

1. Подстицајна средства за инвестиције за изградњу пластеника и набавку опреме за пластеничку производњу одобравају се корисницима подстицаја који се баве пољопривредном производњом и који у обрачунском периоду изврше улагања у:

1) изградњу пластеника и набавку опреме за пластеничку производњу, са најмањом укупном корисном површином од 300 m2, уписане као начин коришћења пољопривредног земљишта у РПГ, у износу од минимално 1.000 КМ,

2) изградњу нових професионалних пластеника и стакленика, изграђених од алуминијумских или поцинчаних профила, са аутоматском контролом климатских параметара и осталом опремом високог степена аутоматизације, са најмањом укупном корисном површином од 500 m2, уписане као начин коришћења пољопривредног земљишта у РПГ, у износу од минимално 10.000 КМ.

(2) Опрема за пластеничку производњу из става 1. овог члана која је предмет подстицаја је: систем гријања и вентилације, мреже за засјењивање, УВ фолије, агротекстил и антиинсектицидне мреже.

(3) Право на резервацију подстицајних средстава за улагања из става 1. овог члана остварује се на основу поднесене пријаве на јавни позив, на Обрасцу 1. из Прилога Правилника, уз коју се прилажу предрачуни или рачуни за изградњу пластеника, стакленика и набавку опреме за пластеничку производњу.

(4) Право на исплату подстицајних средстава остварују корисници који су остварили право на резервацију подстицајних средстава, а на основу поднесеног захтјева за исплату, сачињеног на Обрасцу 2. из Прилога Правилника, уз који се прилажу:

1) рачуни, у складу са чланом 6. Правилника, као доказ о инвестираним средствима,

2) за улагања из става 1. тачка 2) овог члана овјерена изјава корисника, сачињена на Обрасцу 3. из Прилога Правилника, којом гарантује да изграђени професионални пластеник или стакленик неће отуђити у периоду од најмање три године.

(5) Подстицајна средства за намјену из става 1. овог члана утврђују се у складу са чланом 5. овог правилника и не могу бити већа од:

1) 5.000 КМ по минималној укупној корисној површини за пластенике из става 1. тачка 1) овог члана,

2) 10.000 КМ по минималној укупној корисној површини за професионалне пластенике и стакленике из става 1. тачка 2) овог члана.

**3.2. Под­сти­цај­на сред­ства за подизање вишегодишњих производних за­са­да јабучастог,**

**ко­шти­ча­вог, је­згра­стог и јагодастог во­ћа**

Члан 14.

(1) Под­сти­цај­на сред­ства за подизање вишегодишњих производних за­са­да јабучастог, ко­шти­ча­вог, је­згра­стог, јагодастог/бобичастог во­ћа (ма­ли­на, ку­пи­на, јагода, боровница, аронија и шипурак), ви­но­гра­да и маслиника одобравају се корисницима подстицаја за садњу извршену у јесен претходне године, односно прољеће или љето текуће године.

(2) Подстицајна средства из става 1. овог члана корисници подстицаја остварују ако подижу засаде јабу­ча­стог, ко­шти­ча­вог и је­згра­стог воћа ми­ни­мал­не по­вр­ши­не 0,5 ha по воћ­ној вр­сти појединачно, са од­го­ва­ра­ју­ћим бро­јем сад­ни­ца по хек­та­ру:

1) за ја­бу­ча­сте воћ­ке најмање 1.500 сад­ни­ца по хек­та­ру,

2) за ко­шти­ча­ве воћ­ке најмање 1.000 сад­ни­ца по хек­та­ру,

3) за љешник најмање 400 сад­ни­ца по хек­та­ру,

4) за орах најмање 100 сад­ни­ца по хек­та­ру,

5) за смокву најмање 300 садница по хектару.

(3) Подстицајна средства из става 1. овог члана корисници остварују ако подижу засаде јагодастог/бобичастог воћа ми­ни­мал­не по­вр­ши­не 0,1 ha по воћ­ној вр­сти појединачно, са одгова­ра­ју­ћим бројем сад­ни­ца по хек­та­ру:

1) за ма­ли­ну најмање 10.000 сад­ни­ца по хек­та­ру,

2) за ку­пи­ну најмање 2.000 сад­ни­ца по хек­та­ру,

3) за боровницу, аронију и шипурак најмање 2.000 садница по хек­та­ру,

4) за ја­го­ду најмање 34.000 сад­ни­ца по хек­та­ру, осим за садњу у заштићеном простору.

(4) Подстицајна средства из става 1. овог члана корисници подстицаја остварују ако подижу засаде ви­но­гра­да и маслиника ми­ни­мал­не по­вр­ши­не 0,3 ha, са најмање 3.000 ло­зних ка­ле­мо­ва по хекта­ру, а за маслине најмање 200 садница по хек­та­ру.

(5) Право на резервацију подстицајних средстава за улагања из става 1. овог члана остварује се на основу поднесене пријаве на јавни позив, на Обрасцу 1. из Прилога Правилника, уз коју се прилажу:

1) предрачуни или рачуни за набавку из става 1. овог члана,

2) план подизања и одржавања воћњака, сачињен на Обрасцу 6. из Прилога Правилника.

(6) Пра­во на исплату подстицајних средстава за улагања из става 1. овог члана остварују корисници који су остварили право на резервацију подстицајних средстава, а на основу поднесеног за­хтје­ва за исплату под­сти­цај­них сред­става, сачињеног на Обрасцу 2. из Прилога Правилника, уз који се прилажу:

1) ра­чу­ни, у скла­ду са чланом 6. Пра­вил­ни­ка, као до­каз о на­бав­ци материјала (саднице, лозни калемови, сту­бо­ви и жи­це као носачи и потпора садницама, саксије, тресет и супстрат за садњу боровница и јагода**)** или о извр­ше­ним услу­га­ма (копање рупа за садњу и садња),

2) де­кла­ра­ци­је о ква­ли­те­ту сад­ног ма­те­ри­ја­ла и увјерење о сортној чистоћи и здравственом стању садног материјала, који нису старији од годину дана,

3) рјешење фитосанитарног инспектора о дозвољеном увозу са приложеном копијом царинске декларације.

(7) Под­сти­цај­на сред­ст­ва за на­мје­ну из овог чла­на утвр­ђу­ју се у складу са чланом 5. Правилника и не мо­гу би­ти ве­ћа од 25.000 КМ по хектару.

**3.3. Под­сти­цај­на сред­ства за набавку противградне мреже**

Члан 15.

(1) Под­сти­цај­на сред­ства за набавку и монтирање противградне мреже, носивих стубова за мрежу, сајли и материјала за монтажу мреже на вишегодишњим производним за­са­дима ја­бу­ча­стог, ко­шти­ча­вог, језграстог и јагодастог/бобичастог во­ћа и винове лозе и маслина

одобравају се корисницима подстицаја ко­ји се ба­ве пољопривредном производњом и ко­ји су извршили улагања за на­ве­де­ну на­мје­ну у току обрачунског периода.

(2) Ми­ни­мал­на по­вр­ши­на за остваривање права за набавке из става 1. овог члана за јабучасто, коштичаво и језграсто воће је 0,5 hа по воћној врсти појединачно, а за јагодасто/бобичасто воће минимална површина је 0,1 hа по воћној врсти, односно 0,3 hа за засаде винове лозе и маслиника.

(3) Право на резервацију подстицајних средстава за улагања из става 1. овог члана остварује се на основу поднесене пријаве на јавни позив, на Обрасцу 1. из Прилога Правилника, уз коју се прилажу:

1) предрачуни или рачуни за набавку или извршене услуге (монтирање) из става 1. овог члана,

2) план подизања и одржавања воћњака, винограда и маслиника сачињен на Обрасцу 6. из Прилога Правилника.

(4) Право на исплату подстицајних средстава за улагања из става 1. овог члана остварују корисници који су остварили право на резервацију подстицајних средстава, а на основу захтјева за исплату подстицајних средстава, сачињеног на Обрасцу 2. из Прилога

Правилника, уз који прилажу рачуне у складу са чланом 6. Правилника као доказ о инвестираним средствима за врсте набавки из става 1. овог члана.

(5) Под­сти­цај­на сред­ст­ва за на­мје­ну из овог чла­на утвр­ђу­ју се у складу са чланом 5. Правилника и не мо­гу би­ти ве­ћа од 40.000 КМ по хектару.

**3.4. Подстицајна средства за инвестиције у набавку опреме за наводњавање**

Члан 16.

(1) Подстицајна средства за инвестиције у набавку опреме за наводњавање одобравају се корисницима подстицаја који у обрачунском периоду изврше улагања у опрему за наводњавање (пумпе, цијеви, цријева, тифони за наводњавање и друга опрема за наводњавање, ловци на мраз) и радове на изградњи сталне инфраструктуре за наводњавање (бушење и изградња бунара, базена, канали, објекти пумпних станица), укључујући и трошкове електрификације система за наводњавање (трансформатор, електрокаблови, склопке, електросат, ормар и соларни панели).

(2) Право на резервацију подстицајних средстава за улагања из става 1. овог члана остварује се на основу поднесене пријаве на јавни позив, на Обрасцу 1. из Прилога Правилника, уз коју се прилажу:

1) предра­чу­ни или рачуни о планираној на­бав­ци опре­ме, предмјер и предрачун или рачун радова за изградњу сталне инфраструктуре за наводњавање, са наведеним износом висине планира­них улагања која су предмет јавног позива,

2) за радове на изградњи сталне инфраструктуре за наводњавање, који се односе на електрификацију, одговарајућу електроенергетску сагласност издату од надлежног електродистрибутивног предузећа,

3) за улагања на изградњи сталне инфраструктуре за наводњавање (бушење и изградња бунара, базена, објекти пумпних станица) пословни субјекти и удружења корисника вода достављају ко­пи­ју про­јек­та за изградњу си­сте­ма за наводњавање израђеног од овлашћеног лица и водопривредну сагласност на достављену пројектну документацију, а за физичка лица податке о броју парцеле на којој је планирана изградња сталне инфраструктуре са доказом о праву коришћења (посједовни лист, лист непокретности, земљишно-књижни извадак, уговор о закупу и катастарски план – скица).

(3) Право на исплату подстицајних средстава из става 1. овог члана остварују корисници који су остварили право на резервацију подстицајних средстава, а на основу захтјева за исплату подстицајних средстава, сачињеног на Обрасцу 2. из Прилога Правилника, уз који прилажу рачуне у складу са чланом 6. Правилника.

(4) Подстицајна средства за намјену из овог члана утврђују се у складу са чланом 5. овог правилника и не могу бити већа од 10.000 КМ по хектару регистроване обрадиве површине за коју је пријављен начин коришћења у РПГ, а минимални износ средстава по једном кориснику може износити 500 КМ.

**3.5. Подстицајна средства за куповину бокс-палета**

Члан 17.

(1) Право на подстицајна средства за куповину бокс-палета имају корисници подстицаја који се баве производњом воћа или поврћа и који су уписали производне засаде воћа, односно површине под поврћем као начин коришћења земљишта у РПГ у 2023. години.

(2) Минимална површина за остваривање права из става 1. овог члана је засад од 1 ha по воћној врсти појединачно, осим за засаде на подручју Херцеговине, гдје је минимална површина 0,5 ha по воћној врсти појединачно, а за поврће на отвореном минимално 1 ha.

(3) Право на резервацију подстицајних средстава за улагања из става 1. овог члана остварује се на основу поднесене пријаве на јавни позив, на Обрасцу 1. из Прилога Правилника, уз коју се прилажу рачуни или предрачуни за набавке из става 1. овог члана.

(4) Максимална цијена бокс-палета која се прихвата приликом обрачуна подстицаја износи 160 КМ за пластичну, односно 60 КМ за дрвену бокс-палету.

(5) Право на исплату подстицајних средстава из става 1. овог члана остварују корисници који су остварили право на резервацију подстицајних средстава, а на основу захтјева за исплату подстицајних средстава, сачињеног на Обрасцу 2. из Прилога Правилника, уз који прилажу рачуне у складу са чланом 6. Правилника.

**3.6 .Подстицајна средства за органску производњу**

Члан 18.

(1) Подстицајна средства за инвестиције у органској производњи одобравају се корисницима подстицаја у систему органске производње који у обрачунском периоду изврше улагања у:

1) пољопривредну механизацију и уређаје,

2) опрему за припрему, прање, полирање, чишћење, сортирање, калибрирање, паковање и означавање пољопривредних производа,

3) опрему за прераду на пољопривредном газдинству,

4) пластенике и наводњавање.

(2) Право на резервацију подстицајних средстава за улагања из става 1. овог члана остварује се на основу поднесене пријаве на јавни позив, на Обрасцу 1. из Прилога Правилника, уз коју се прилажу:

1) предрачуни или рачуни за набавку из става 1. овог члана,

2) доказ о сертификованој органској производњи или потврда о производњи у прелазном периоду или уговор са овлашћеном контролном организацијом.

(3) Право на исплату подстицајних средстава из става 1. овог члана остварују корисници који су остварили право на резервацију подстицајних средстава, а на основу захтјева за исплату подстицајних средстава, сачињеног на Обрасцу 2. из Прилога Правилника, уз који прилажу:

1) рачуне у складу са чланом 6. Правилника,

2) овјерену изјаву корисника подстицаја, сачињену на Обрасцу 3. из Прилога Правилника, којом гарантује да уређај или опрему неће отуђити у периоду од најмање три године,

3) сертификат о органској производњи или производњи у прелазном периоду, уколико сертификат није достављен уз захтјев за резервацију средстава.

**4. ИНВЕСТИЦИЈЕ ЗА ПРЕРАДУ ПОЉОПРИВРЕДНИХ ПРОИЗВОДА**

**4.1. Подстицајна средства физичким лицима** **за технолошку опрему**

Члан 19.

(1) Подстицајна средства за инвестиције у прераду пољопривредних производа на породичним пољопривредним газдинствима одобравају се физичким лицима која у обрачунском периоду изврше улагања за наведену намјену у износу од минимално 2.000 КМ.

(2) Предмет подстицаја из става 1. овог члана може бити опрема за:

1) припрему, прање, полирање, чишћење, сортирање, калибрирање, паковање, означавање, сушење, хлађење и прераду пољопривредних производа,

2) изградњу нових објеката за складиштење и прераду пољопривредних производа.

(3) Право на резервацију подстицајних средстава за улагања из става 1. овог члана остварује се на основу поднесене пријаве на јавни позив, на Обрасцу 1. из Прилога Правилника, уз коју се прилажу:

 1) предрачуни или рачуни као доказ о инвестираним средствима за набавку материјала, опреме или о извршеним услугама за улагања из става 1. овог члана,

2) програм изградње нових објекта, сачињен на Обрасцу 5, који се налази у Прилогу Правилника, за улагања из става 2. тачка 2) овог члана,

3) копија грађевинске дозволе, не старије од три године, односно копија захтјева за добијање грађевинске дозволе, за улагања из става 2. тачка 2) овог члана.

4) овјерена изјава корисника подстицаја, сачињена на Обрасцу 3. из Прилога Правилника, којом гарантује да уређај, опрему или објекат неће отуђити у периоду од најмање три године.

(4) Корисници који су уз пријаву из става 3. овог члана доставили копију захтјева за добијање грађевинске дозволе, дужни су да доставе грађевинску дозволу најкасније уз захтјев за исплату средстава.

(5) Право на исплату подстицајних средстава из става 1. овог члана остварују корисници који су остварили право на резервацију подстицајних средстава, а на основу захтјева за исплату подстицајних средстава, сачињеног на Обрасцу 2. из Прилога Правилника, уз који прилажу рачуне у складу са чланом 6. Правилника.

**4.2. Подстицајна средства пословним субјектима за производно-технолошку опрему**

Члан 20.

1. Подстицајна средства за инвестиције у прераду пољопривредних производа одобравају се корисницима подстицаја пословним субјектима који у обрачунском периоду изврше улагања за наведену намјену у износу од минимално 10.000 КМ.
2. Предмет подстицаја из става 1. овог члана је:
3. производно-технолошка опрема за прехрамбену индустрију, опрема за сушаре, опрема за хладњаче, линије за сортирање и паковање прехрамбених производа,
4. изградња нових објеката за складиштење и прераду пољопривредних производа, укључујући и силосе и сушаре.

(3)Право на резервацију подстицајних средстава за улагања из става 1. овог члана остварује се на основу поднесене пријаве на јавни позив, на Обрасцу 1. из Прилога Правилника, уз коју се прилажу:

 1) предрачуни или рачуни као доказ о инвестираним средствима за набавку материјала, опреме или о извршеним услугама за улагања из става 1. овог члана,

 2) програм изградње нових објекта, сачињен на Обрасцу 5, који се налази у Прилогу Правилника, за улагања из става 2. тачка 2) овог члана,

 3) копија грађевинске дозволе, не старије од три године, односно копија захтјева за добијање грађевинске дозволе, за улагања из става 2. тачка 2) овог члана,

 4) овјерена изјава корисника подстицаја, сачињена на Обрасцу 3. из Прилога Правилника, којом гарантује да уређај, опрему или објекат неће отуђити у периоду од најмање три године.

(4) Корисници који су уз пријаву из става 3. овог члана доставили копију захтјева за добијање грађевинске дозволе, дужни су да доставе грађевинску дозволу најкасније уз захтјев за исплату средстава.

(5) Право на исплату подстицајних средстава из става 1. овог члана остварују корисници који су остварили право на резервацију подстицајних средстава, а на основу захтјева за исплату подстицајних средстава, сачињеног на Обрасцу 2. из Прилога Правилника, уз који прилажу рачуне у складу са чланом 6. Правилника.

 **Подстицајна средства за адаптацију, изградњу и опремање рибогојилишта**

Члан 21.

(1) Подстицајна средства за адаптацију, изградњу и опремање рибогојилишта имају корисници који у текућој години изврше улагања за наведену намјену у минималном износу од 5.000 КМ.

(2) Предмет подстицаја за опремање рибогојилишта може бити опрема наведена у Спецификацији број 1, која се налази у Прилогу Правилника.

(3) Право на резервацију подстицајних средстава за улагања из става 1. овог члана остварује се на основу поднесене пријаве на јавни позив, на Обрасцу 1. из Прилога Правилника, уз коју се прилажу:

1) програм адаптације, изградње и опремања рибогојилишта, сачињен на Обрасцу 5, који се налази у Прилогу Правилника,

2) водопривредна сагласност, односно копија захтјева за добијање водопривредне сагласности,

3) предрачуни или рачуни као доказ о инвестираним средствима за набавку материјала, опреме или о извршеним услугама за улагања из става 1. овог члана.

(4) Корисници који су уз пријаву из става 3. овог члана доставили копију захтјева за добијање водопривредне сагласности, дужни су да доставе водопривредну сагласност најкасније уз захтјев за исплату средстава.

(5) Право првенства на резервацију средстава имају корисници који су уз пријаву на јавни позив доставили водопривредну сагласност.

(6) Право на исплату подстицајних средстава остварују корисници који су остварили право на резервацију подстицајних средстава, а на основу поднесеног захтјева за исплату, сачињеног на Обрасцу 2. из Прилога Правилника, уз који прилажу:

1) рачуне у складу са чланом 6. овог правилника,

2) овјерену изјаву корисника подстицаја, сачињену на Обрасцу 3. из Прилога Правилника, којом гарантује да уређај или опрему неће отуђити у периоду од најмање три године.

**Подношење пријава на јавни позив**

Члан 22.

(1) Корисници подстицаја за капиталне инвестиције подносе Агенцији пријаву на јавни позив, сачињену на Обрасцу 1. из Прилога Правилника, као и потребну документацију прописану Правилником.

(2) Уколико корисник подстицаја достави непотпуну пријаву, Агенција га позива да у одређеном року допуни пријаву, док неблаговремене пријаве Агенција одбацује закључком.

(3) Корисник новчаних подстицаја за капиталне инвестиције може поднијети максимално три пријаве по јавном позиву, али само једну пријаву по истом члану, тј. истом основу Правилника.

(4) Након истека рока за подношење пријава на јавни позив Агенција врши обраду пријава и утврђује чињенично стање за пријаве из чл. 11, 19. и 20. Правилника (које се односе на изградњу нових објеката), као и из члана 21. Правилника увидом на лицу мјеста, о чему се сачињава записник са фото-документацијом.

(5) Уколико су средства утврђена Планом коришћења средстава за подстицање развоја пољопривреде и села у 2023. години (у даљем тексту: План коришћења средстава) довољна за резервацију, Агенција објављује коначну листу корисника који испуњавају услове у складу са овим правилником и која садржи износ резервисаних средстава, а која се објављује на интернет страници Агенције.

(6) Изузетно од става 5. овог члана, уколико средства потребна за резервацију превазилазе средства утврђена Планом коришћења средстава, министар пољопривреде, шумарства и водопривреде (у даљем тексту: министар) формира комисију, коју чине три члана именована из реда запослених у Министарству или Агенцији, која врши бодовање пријава према критеријумима и бодовима наведеним у Табели 1, која се налази у Прилогу Правилника.

(7) Уколико након бодовања из става 6. овог члана два или више корисника имају исти број бодова, предност има корисник који је раније поднио пријаву на јавни позив.

(8) Комисија из става 6. овог члана објављује коначну листу корисника након извршеног бодовања, а која садржи број бодова, вријеме подношења пријаве и износ резервисаних средстава и која се објављује на интернет страници Агенције.

**Рјешење о резервисању средстава**

Члан 23.

(1) У складу са коначном листом из члана 22. став 5. или став 8. Правилника, директор Агенције доноси рјешење о резервисању новчаних подстицаја за капиталне инвестиције у пољопривредној производњи до износа утврђеног Планом коришћења средстава.

(2) Рјешење из става 1. овог члана, осим елемената који су утврђени прописом којим се уређује општи управни поступак, обавезно садржи и висину резервисаних средстава, те рок за реализацију инвестиције и предају захтјева за исплату средстава, а прилог рјешења је и спецификација инвестиционих улагања за која се средства одобравају.

**Захтјев за исплату средстава**

Члан 24.

(1) Након инвестирања корисник подстицаја, у складу са рјешењем о резервисању средстава, подноси захтјев за исплату, сачињен на Обрасцу 2. из Прилога Правилника, као и документацију прописану Правилником.

(2) Након подношења захтјева из става 1. овог члана, министар формира комисију, коју чине три члана именована из реда запослених у Министарству или Агенцији.

(3) Комисија из става 2. овог члана врши провјеру реализације инвестиције увидом на лицу мјеста код корисника средстава, констатује чињенично стање и о томе сачињава записник са фото-документацијом.

(4) Изузетно од става 3. овог члана, комисија не врши провјеру за мотокултиваторе, пољопривредне прикључке и уређаје до 5.000 КМ вриједности подстицаја, као и за све остале подстицаје чија је вриједност подстицаја мања од 1.000 КМ.

(5) Након пријема записника из става 3. овог члана, односно захтјева за исплату са прописаном документацијом, Агенција врши обрачун подстицајних средстава у складу са условима прописаним Правилником, а највише до износа резервисаних средстава.

(6) Директор Агенције рјешењем одобрава исплату средстава за капиталне инвестиције у пољопривредној производњи до утрошка средстава одређених Планом коришћења средстава.

**Објављивање јавног позива**

Члан 25.

 (1) Овај јавни позив је отворен 30 дана од дана објављивања и објављује се у једном од дневних листова која покривају цијелу територију Републике Српске и на интернет страници ресорног Министарства и Агенције.

(2) Документација за остваривање права на новчане подстицаје прописана овим јавним позивом и Правилником обавезно гласи на име корисника средстава.

(3) Обрасци 1, 2, 3, 4, 5, и 6. као и табеле и спецификације који се налазе у Прилогу Правилника и чине његов саставни дио, су такође, објављени на званичној интернет страници ресорног Министарства и Агенције.

(4) Читко попуњена и потписана, односно овјерена пријава на јавни позив сачињена на Обрасцу 1. са прописаном документацијом доставља се поштом или на Централну писарницу Владе Републике Српске у затвореној коверти са назнаком: ,,не отварај-јавни позив, капиталне инвестиције“ почев најраније **од 8:00 часова на дан објаве јавног позива, a најкасније до 10.04.2023.године до 16: 00 часова**, **на адресу: Агенција за аграрна плаћања, Трг Републике Српске број 1, 78000 Бања Лука.**

(5) Пријаве на јавни позив које стигну прије рока из става 4. овог члана, сматраће се преурањене.

**Број: 12/2.1-052-2009/23 ДИРЕКТОР**

**Датум: 07.03.2023. године Предраг Сладојевић**